Euroopa Liidu Teataja L 061 , 01/03/2001 Lk 0023 - 0024



EMP Ühiskomitee otsus nr 168/1999, 26. november 1999, millega muudetakse EMP lepingu IV lisa (energeetika) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi " leping", eriti selle artiklit 98 ning arvestades, et: (1) lepingu IV lisa muudeti EMP Ühiskomitee 26. märtsi 1999. aasta otsusega nr 29/1999; [1] (2) lepingusse tuleb lisada Euroopa Parlamendi ja nõukogu 19. detsembri 1996. aasta direktiiv 96/92/EÜ elektri siseturu ühiseeskirjade kohta; [2] (3) Euroopa Parlamendi ja nõukogu direktiivi 96/92/EÜ artikli 19 lõikes 1 osutatud siseriikliku turu osa põhineb käesoleva lepingu tähenduses ühenduse keskmise osa arvutamisel elektriturgude avanemisel, ON VASTU VÕTNUD JÄRGMISE OTSUSE: Artikkel 1 Lepingu IV lisa punkti 13 (Euroopa Parlamendi ja nõukogu direktiiv 96/57/EÜ) järele lisatakse järgmine punkt: 398 L 0092 a) artikli 3 lõikes 2 asendatakse sõnad "asutamislepingu asjakohaseid sätteid, eriti artiklit 90" sõnadega "EMP lepingu asjakohaseid sätteid, eelkõige artiklit 59"; b) artikli 3 lõikes 3 asendatakse tekst "asutamislepingu artikli 90" tekstiga "EMP lepingu artikli 59"; c) artikli 3 lõikes 3 asendatakse tekst "Ühenduse huvid" tekstiga "Lepinguosaliste huvid", d) artikli 7 lõike 2 lõppu lisatakse järgmine tekst: "sellisel kujul, nagu sellele viitab EMP leping ja nii, nagu seda on EMP lepingu rakendamiseks kohandatud"; e) artikli 14 lõikes 2 lisatakse esimesele lausele järgmine tekst: "sellisel kujul, nagu sellele viitab EMP leping ja nii, nagu seda on EMP lepingu rakendamiseks kohandatud"; f) artikli 14 lõikes 5 asendatakse tekst "asutamislepingu artikli 54 lõike 3 punktil g põhineva konsolideeritud aastaaruandeid käsitleva nõukogu 13. juuni 1983. aasta seitsmenda direktiivi 83/349/EMÜ tähenduses" tekstiga "asutamislepingu artikli 54 lõike 3 punktil g põhineva konsolideeritud aastaaruandeid käsitleva nõukogu 13. juuni 1983. aasta seitsmenda direktiivi 83/349/EMÜ tähenduses sellisel kujul, nagu sellele viitab EMP leping ja nii, nagu seda on EMP lepingu rakendamiseks kohandatud"; g) EFTA riikide suhtes ei kohaldata artikli 19 lõigetes 1 ja 2 sätestatud kohustust, mille kohaselt liikmesriigid peavad andma aru lõpptarbijate tarbitud elektri kohta, et arvutada ühenduse keskmine osa ja määrata kindlaks turgude avanemise aste; h) artiklis 22 asendatakse tekst "asutamislepingu sätteid, eriti selle artiklit 86" tekstiga "EMP lepingu sätteid, eriti selle artiklit 54"; i) need EFTA riigid, kus enne EMP Ühiskomitee 26. novembri 1999. aasta otsuse nr 168/1999 jõustumist antud kohustustest ja tagatistest ei saa nimetatud otsuse sätete tõttu kinni pidada, võivad taotleda üleminekukorra kohaldamist vastavalt artikli 24 lõigetele 1 ja 2. Üleminekukorra kohaldamise taotlustest tuleb teatada EFTA järelevalveametile hiljemalt 6 kuud pärast EMP Ühiskomitee 26. novembri 1999. aasta otsuse nr 168/1999 jõustumist; j) artikli 24 lõikes 3 lisatakse viimasele lausele järgmine tekst: ", Islandi ja Liechtensteini"; k) artikli 27 lõike 2 lõppu lisatakse järgmine tekst: "Oma elektrisüsteemi tehnilise eripära tõttu võivad Island ja Liechtenstein direktiivist tulenevate kohustuste rakendamiseks kasutada pärast EMP Ühiskomitee 26. novembri 1999. aasta otsuse nr 168/1999 jõustumist kahe aasta pikkust täiendavat ajavahemikku."" Artikkel 2 Euroopa Parlamendi ja nõukogu direktiivi 96/92/EÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 3 Käesolev otsus jõustub 27. novembril 1999, tingimusel et EMP Ühiskomiteed on teavitatud vastavalt lepingu artikli 103 lõikele 1. Artikkel 4 Käesolev otsus avaldatakse Euroopa Ühenduste Teataja EMP osa EMP kaasandes. Brüssel, 26. november 1999 EMP Ühiskomitee eesistuja N. v. Liechtenstein [1] EÜT L 266, 19.10.2000, lk 5. [2] EÜT L 27, 30.1.1997, lk 20. --------------------------------------------------